CELEX: 62017TN0598
Language: hu
Date: 2017-09-05 00:00:00
Title: T-598/17. sz. ügy: 2017. szeptember 5-én benyújtott kereset – Olaszország kontra Bizottság

23.10.2017   
            
            
               HU
            
            
               Az Európai Unió Hivatalos Lapja
            
            
               C 357/27
            
         2017. szeptember 5-én benyújtott kereset – Olaszország kontra Bizottság
   (T-598/17. sz. ügy)
   (2017/C 357/36)
   Az eljárás nyelve: olasz
   
      Felek
   
   
      Felperes: Olasz Köztársaság (képviselők: G. Palmieri meghatalmazott és P. Pucciariello avvocato dello Stato)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               a jelen keresettel összefüggésben semmisítse meg az Európai Bizottság 2017. június 27-i és ugyanezen a napon közölt, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról 2017/1144 végrehajtási határozatát;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapként a közös agrárpolitika finanszírozásáról szóló, 1999. május 17-i 1258/1999/EK tanácsi rendelet (1) 7. cikke (4) bekezdésének és a közös agrárpolitika finanszírozásáról szóló, 2005. június 21-i 1290/2005/EK tanácsi rendelet (2) 31. cikkének megsértésére hivatkozik.
   E jogalap keretében a felperes kifogásolja a pénzügyi korrekciók megtámadott határozatban történt alkalmazását, figyelemmel arra, hogy az az információkra tekintettel illogikus.
   Kifogásolja továbbá e korrekciók számszerűsítését, amennyiben azok konkrét meghatározása aránytalan és nyilvánvalóan logikátlan, valamint jelentősen meghaladja az olasz hatóságoknak felrótt magatartásokból eredő, esetleges kárt.
   
      (1)  HL 1999. L 160., 103. o.; magyar nyelvű különkiadás 3. fejezet, 25. kötet, 414. o.
   
      (2)  HL 2005. L 209., 1. o.